Kosovo autonominis socialistinis kraštas

Kosovo autonominis socialistinis kraštas (, ), Kosovas – Jugoslavijos Socialistinės Respublikos administracinis vienetas, buvęs Serbijos Socialistinės Respublikos pietuose. Sostinė – Priština. 1978 m. čia gyveno 1,5 mln. gyventojų.

1945 m. socialistinės Jugoslavijos sudėtyje įkurta Kosovo ir Metochijos autonominė sritis (). 1963 m. gavo autonominio krašto statusą (kaip Vojvodina), 1968 m. iš pavadinimo išimta Metochija, pridėtas žodis „socialistinis“.

1981 m. surašymo duomenimis, 77,4 % Kosovo gyventojų buvo albanai, 14,9 % – serbai ir juodkalniečiai, 3,7 % – etniniai musulmonai, 2,2 % – čigonai, 0,8 % – turkai, 0,6 % – kroatai, 0,2 % – „jugoslavai“.Bugajski, Janusz (2002). Political Parties of Eastern Europe: A Guide to Politics in the Post-Communist Era. New York: The Center for Strategic and International Studies. p. 479. Albanų dalis Kosove tolydžio augo: nuo 68 % 1948 m. iki 81 % 1991 m.

1991 m. subyrėjus socialistinei Jugoslavijai, Kosovo autonominis socialistinis kraštas pertvarkytas į Kosovo ir Metochijos autonominį kraštą Jugoslavijos Federacijos sudėtyje. Vietos albanai pradėjo separatistinį judėjimą ir 1992 m. paskelbė Kosovo Respubliką.

 Šaltiniai 

Kategorija:Jugoslavija
Kategorija:Kosovo istorija